ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
புதிய கனவுகள், புதிய சக்தி மற்றும் புதிய உறுதியுடன் புதிய இந்தியாவுக்கான பிரகடனமாக இந்தியா@75 உள்ளது: திரு பியுஷ் கோயல்
நீடித்த வளர்ச்சிக்காக அரசு மற்றும் தொழில்துறை இடையே ஒருங்கிணைப்பு எனும் தலைப்பிலான இந்திய தொழில் கூட்டமைப்பின் வருடாந்திர உச்சி மாநாட்டின் சிறப்பு நிகழ்ச்சி ஒன்றில் மத்திய வர்த்தகம் மற்றும் தொழில் அமைச்சர் திரு பியுஷ் கோயல் காணொலி மூலம் இன்று உரையாற்றினார். இந்த வருட உச்சிமாநாட்டின் மையக்கருவாக 'இந்தியா@75: தற்சார்பு இந்தியாவுக்காக அரசு மற்றும் தொழில்துறை இணைந்து செயல்படுதல்' உள்ளது.
நிகழ்ச்சியில் சிறப்புரையாற்றிய திரு கோயல், 75 வருடங்களுக்கு முன்பு சுதந்திரம் பெறுவதற்காக நாம் பாடுபட்டோம் என்றும், தற்போது தற்சார்பு அடைவதற்காக நாம் உழைக்க வேண்டும் என்றும் கூறினார். வேகமான வளர்ச்சி, மேம்பாடு மற்றும் வளத்தை நோக்கி நாட்டை இட்டுச் செல்வதற்கான முன்னெப்போதும் இல்லாத வாய்ப்பு நம்மிடையே உள்ளது என்று அவர் கூறினார். எழுபத்தி ஐந்தாம் வருடத்தில், எவ்வளவு தூரத்தை நாம் கடந்திருக்கிறோம் என்பதையும் நம் முன் உள்ள பாதையையும் நாம் கருத்தில் கொள்ள வேண்டும்.
விடுதலையின் அம்ரித் மகோத்சவம் என்பது 130 கோடி இந்தியர்கள் செயல்படுவதற்கான அறைக்கூவல் என்றும், 130 கோடி என்பது வெறும் எண்ணிக்கை மட்டுமல்ல 130 கோடி சாத்தியக்கூறுகள் அல்லது அளவில்லா சாத்தியங்களின் ஆதாரங்கள் என்று அமைச்சர் கூறினார். எதிர்காலத்தை நோக்கி வழிநடத்திச் செல்பவர்களாக இளைஞர்கள் உள்ளார்கள் என்று அவர் கூறினார்.
புதிய கனவுகள், புதிய சக்தி மற்றும் புதிய உறுதியுடன் புதிய இந்தியாவுக்கான பிரகடனமாக இந்தியா@75 உள்ளது என்று திரு பியுஷ் கோயல் கூறினார். உலகத்திற்கான நம்பிக்கை ஒளி பண்டைய ஞானத்தால் வழிநடத்தப்பட்டு இளைஞர்களால் உந்துசக்தி பெறுகிறது என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1745241
----
(Visitor Counter : 273
அறிவியல் மற்றும் தொழில்நுட்பத்துறை
டி.என்.ஏ மாற்றங்களை அளவிட விஞ்ஞானிகள் புதிய நுட்பம் உருவாக்கம் : புற்றுநோய், அல்சைமர் மற்றும் பார்கின்சன் ஆகியவற்றை முன்கூட்டியே கண்டறிய உதவும்
புற்றுநோய், ஞாபகமறதி நோய்  மற்றும் நடுக்க வாதம்  நோய்கள் போன்ற பல நோய்களை முன்கூட்டியே கண்டறிவதில் டி.என்.ஏ மாற்றங்களை அளவிட விஞ்ஞானிகள் ஒரு புதிய நுட்பத்தை உருவாக்கியுள்ளனர்.
டி.என்.ஏ.வில் ஏற்படும் மாற்றம், அவற்றின் வெளிப்பாடு மற்றும் செயல்பாடுகளை பாதிக்கிறது. டி.என்.ஏ, மரபணு குறியீட்டின் மூலமாகவும் அதன் கட்டமைப்பில் மாற்றங்கள் மூலமாகவும் உயிரணுக்களின் வாழ்வைக் கட்டுப்படுத்துகிறது.
டி.என்.ஏ கட்டமைப்புகளின் இத்தகைய மாற்றங்களை அளவிடுவதற்கும், அரிய நோய்களைக் கண்டறியவும் அதனுடன் தொடர்புடைய மூலக்கூறு வழிமுறைகளைக் புரிந்து கொள்வதற்கு மிக உயர்ந்த தெளிவுத்திறன் கொண்ட நுட்பங்கள் தேவைப்படுகிறது.
விஞ்ஞானிகளால் உருவாக்கப்பட்டுள்ள மிகச்சிறிய நுண்துளை அடிப்படையிலான தொழில்நுட்பம் மூலம், அத்தகைய மாற்றங்களை அல்லது டி.என்.ஏ. க்களின் பண்புகளை, ஒற்றை-மூலக்கூறு தெளிவுத்திறனுடன் நேரடியாக அளவிட முடியும்.
இந்த தொழில்நுட்பத்தை அறிவியல் மற்றும் தொழில்நுட்ப துறையின் தன்னாட்சி மையமான ராமன் ஆராய்ச்சி மைய பேராசிரியர் கவுதம் சோனி தலைமையிலான விஞ்ஞானிகள் உருவாக்கியுள்ளனர்.
ஆராய்ச்சியாளர் சுமந்த் குமார், கவுசிக் மற்றும் டாக்டர் சோனி ஆகியோர் மேற்கொண்ட இந்த ஆய்வு ‘நேனோஸ்கேல்’ என்ற இதழில் வெளியாகியுள்ளது.
இதை கீழ்கண்ட இணைப்பிலும் பார்க்கலாம்.
https://doi.org/10.1039/D0NR06219G
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700369
(Visitor Counter : 152
நிதி அமைச்சகம்
2022 மார்ச் நிலவரப்படி தேசிய ஓய்வூதிய முறையின் பல்வேறு திட்டங்களின் கீழ் சென்ற ஆண்டைவிட 22 சதவீதம் அதிகரித்து சந்தாதாரர்களின் எண்ணிக்கை 520 லட்சமாக உள்ளது
தேசிய ஓய்வூதிய முறையின் பல்வேறு திட்டங்களின் கீழ், 2021 மார்ச் மாதத்தில் 424.40 லட்சமாக இருந்த சந்தாதாரர்களின் எண்ணிக்கை, 2022 மார்ச் மாத முடிவில் 520.21 லட்சமாக உள்ளது. இது சென்ற ஆண்டைவிட 22.58 சதவீதம் அதிகமாகும்.
துறை வாரியான விவரம் வருமாறு
|
|
வ.எண்
|
|
துறை
|
|
மார்ச் 2020
|
|
மார்ச் 2021
|
|
மார்ச் 2022
|
|
அதிகரிப்பு %
|
|
-
|
|
மத்திய அரசு
|
|
21.02 லட்சம்
|
|
21.76 லட்சம்
|
|
22.84 லட்சம்
|
|
4.96
|
|
-
|
|
மாநில அரசு
|
|
47.54 லட்சம்
|
|
51.41 லட்சம்
|
|
55.77 லட்சம்
|
|
8.48
|
|
-
|
|
கார்ப்பரேட்
|
|
9.73 லட்சம்
|
|
11.25 லட்சம்
|
|
14.04 லட்சம்
|
|
24.80
|
|
-
|
|
அனைத்து குடிமக்கள்
|
|
12.52 லட்சம்
|
|
16.47 லட்சம்
|
|
22.92 லட்சம்
|
|
39.16
|
|
-
|
|
அடல் ஓய்வூதிய
திட்டம்
|
|
211.42 லட்சம்
|
|
280.49
லட்சம்
|
|
362.77
லட்சம்
|
|
29.33
|
|
-
|
|
என்பிஎஸ் லைட்
|
|
43.32 லட்சம்
|
|
43.029
லட்சம்
|
|
41.87
லட்சம்
|
|
---
|
|
-
|
|
மொத்தம்
|
|
345.55
லட்சம்
|
|
424.40
லட்சம்
|
|
520.21
லட்சம்
|
|
22.58
தேசிய ஓய்வூதிய முறை மற்றும் அடல் ஓய்வூதிய திட்டம் ஆகியவற்றின் கீழ் நிர்வாகத்தில் உள்ள மொத்த சொத்துக்கள்
|
|
வ.எண்
|
|
துறை
|
|
மார்ச் 2020
|
|
மார்ச் 2021
|
|
மார்ச் 2022
|
|
அதிகரிப்பு %
|
|
-
|
|
மத்திய அரசு
|
|
138,46 லட்சம்
|
|
181,788 லட்சம்
|
|
---
|
|
20.24
|
|
-
|
|
மாநில அரசு
|
|
2,11,023 லட்சம்
|
|
2,91,381 லட்சம்
|
|
---
|
|
26.78
|
|
-
|
|
கார்ப்பரேட்
|
|
41,243லட்சம்
|
|
62,609 லட்சம்
|
|
---
|
|
44.76
|
|
-
|
|
அனைத்து குடிமக்கள்
|
|
12,913 லட்சம்
|
|
22,206 லட்சம்
|
|
---
|
|
45.66
|
|
-
|
|
அடல் ஓய்வூதிய
திட்டம்
|
|
10,526 லட்சம்
|
|
15,687
லட்சம்
|
|
---
|
|
33.37
|
|
-
|
|
என்பிஎஸ் லைட்
|
|
3,728
லட்சம்
|
|
4,3549
லட்சம்
|
|
---
|
|
7.65
|
|
-
|
|
மொத்தம்
|
|
4,17,479
லட்சம்
|
|
5,78,025
லட்சம்
|
|
---
|
|
27.43
மேலும் விவரங்களுக்கு தேசிய ஓய்வூதிய முறை, அடல் ஓய்வூதித்திட்டம் ஆகியவற்றின் இணையதளத்தை காண்க www.pfrda.org.in
------
(Visitor Counter : 98
இளைஞர் நலன் மற்றும் விளையாட்டு அமைச்சகம்
இந்திய கால்பந்து அணியின் முன்னாள் தலைவர் குருதேவ் சிங் கில்லுக்கு கர்னல் ராஜ்யவர்தன் ரதோர் பாராட்டு
இந்திய கால்பந்துக்கு சிறப்பான முறையில் பணியாற்றியதற்காக இந்தியக் கால்பந்து அணியின் முன்னாள் தலைவர் குருதேவ் சிங் கில் இன்று பாராட்டப்பட்டார். இதற்காக நடைபெற்ற விழாவில் மத்திய இளைஞர் நலன மற்றும் விளையாட்டுத் துறை இணை அமைச்சர்  கர்னல் ராஜ்யவர்தன் சிங் ரதோர் அவருக்கு சால்வை, நினைவுப்பரிசு மற்றும் ரூ. 5 லட்சத்திற்கான காசோலை ஆகியவற்றை வழங்கினார்.
ஆசிய விளையாட்டுப் போட்டிகளில் பங்கேற்று விளையாடிய இந்திய கால்பந்து அணியின் அனைத்து முன்னாள் தலைவர்களையும் பிரதமர் நரேந்திர மோடி கவுரவித்த போது திரு. குருதேவ் சிங் கில் கனடா சென்றிருந்ததால் அவருக்கான பாராட்டு விழா இன்று ஏற்பாடு செய்யப்பட்டிருந்தது. கடந்த அக்டோபர் மாதம் 6ம் தேதி புதுதில்லியில் நடைபெற்ற ஃபிஃபா யு-17 உலகக் கோப்பை போட்டிகளின்போது இந்திய அணித்தலைவர்களை பிரதமர் கவுரவிக்கும் விழா நடைபெற்றது.
பாராட்டு விழாவில் பேசிய திரு. குருதேவ் சிங் கில், ஃபிஃபா யு-17 உலகக் கோப்பை போட்டி நாடு முழுவதும் குறிப்பாக இளைஞர்கள் மற்றும் மாணவர்களின் கவனத்தைக் கவர்ந்தது என்றும் நாட்டில் கால்பந்து விளையாட்டை மேம்படுத்தப்படுவது தமக்கு மகிழ்ச்சி அளிப்பதாகவும் கூறினார். முன்னாள் கால்பந்து வீரர்களை கவுரவித்ததற்காக அவர் அரசுக்குத் தனது நன்றியைத் தெரிவித்துக் கொண்டார்.
அர்ஜுனா விருது வென்ற 67 வயதாகும் குருதேவ் சிங் கில் கடந்த 1978ம் ஆண்டு நடைபெற்ற பாங்காக் ஆசிய போட்டிக்கான இந்திய அணிக்கு தலைமை வகித்தார் என்பது குறிப்பிடத்தக்கது.
கப்பல் போக்குவரத்து அமைச்சகம்
வ.உ.சிதம்பரனார் துறைமுகத்தில் மரக்கன்றுகள் நடும் பணி
தேச தந்தை மகாத்மா காந்தி அவர்களின் பிறந்தநாள் மற்றும் நம் இந்தியா நாடு சுதந்திரம் பெற்று 75வது ஆண்டுகள் கடந்ததை கொண்டாடும் இத்தருணத்தில்  வ.உ.சிதம்பரனார் துறைமுகத்தில் மரக்கன்றுகள் நடும் பணி இன்று 02.10.2021 நடைபெற்றது.
இந்த மரகன்று நடும் பணியினை திரு. தா.கி. ராமச்சந்திரன், இ.ஆ.ப. வ.உ.சிதம்பரனார் துறைமுக பொறுப்புக் கழகத் தலைவர் அவர்கள் துறைமுக பள்ளி வளாகத்தில் துவக்கி வைத்தார்கள். துறைமுகத்தின் துறை தலைவர்கள், அதிகாரிகள் மற்றும் ஊழியர்கள், துறைமுக பள்ளி ஆசிரியர்கள் 100க்கும் மேற்பட்ட மரக்கன்றுகளை நட்டு வைத்தார்கள். கொரோனா பெருந்தொற்று பரவாமல் தடுப்பதற்கு இவ்விழாவில் பங்கேற்ற அனைவரும் முககவசம் அணிந்து மற்றும் சமூக இடைவெளி கடைபிடித்து பங்கேற்றனர்.
வ.உ.சிதம்பரனார் துறைமுகத்தில் 620 ஏக்கர் நிலப்பரப்பு பசுமையாக மாற்றப்பட்டுள்ளது, மேலும் துறைமுகத்தில் உள்ள பல்வேறு அலுவலகங்களில் புல்வெளி பூங்காக்கள் 7.6 ஏக்கர் நிலப்பரப்பில் அமைக்கப்பட்டு உள்ளது. துறைமுகங்கள், கப்பல் மற்றும் நீர்வழி போக்குவரத்தினை மேம்படுத்துவதற்கு கடற்சார் இந்தியா தொலைநோக்கு பார்வை-2030  என்ற திட்டத்தினை செயல்படுத்தி வருகிறது. இத்திட்டத்தின் ஒரு பகுதியாக துறைமுகங்களின் காற்றின் தரத்தை உயர்த்தவும், கார்பன் வெளியேற்றத்தை குறைக்கவும் மற்றும் ஒலி மாசினை குறைக்கவும் துறைமுகத்தில் 10,000க்கும் மேற்பட்ட மரக்கன்றுகளை நடுவதற்கு திட்டமிட்டுள்ளது.
இம்மரக்கன்று நடும் பணியினை துவக்கி வைத்து திரு. தா.கி.ராமச்சந்திரன், இ.ஆ.ப. வ.உ.சிதம்பரனார் துறைமுக பொறுப்பைக் கழக தலைவர் அவர்கள் பேசுகையில், இந்திய துறைமுகங்களில் முதல் பசுமை துறைமுகமாக வ.உ.சிதம்பரனார் துறைமுகம் திகழ்வதற்கு பல்வேறு திட்டங்களை தீட்டி செயல்படுத்தி வருகிறது. இத்திட்டங்கள் மூலம் துறைமுக பகுதியிலுள்ள காற்று, நிலம், நீர் மற்றும் மண் வளம் போன்ற அனைத்தின் தன்மையை மேம்படுத்துவதன் மூலம் துறைமுகம் மேன்மையடையும் என்று கூறினார்.
மேற்சொன்ன தகவலை வ.உ.சிதம்பரனார் துறைமுக பொறுப்புக் கழகம் இன்று வெளியிட்டுள்ள பத்திரிக்கை செய்திக் குறிப்பில் தெரிவித்துள்ளது.
பிரதமர் அலுவலகம்
மகாகவி பாரதியாராகிய சுப்ரமணிய பாரதியின் பிறந்தநாளை முன்னிட்டு பிரதமர் அவருக்கு மரியாதை
மகாகவி பாரதியாராகிய சுப்ரமணிய பாரதியின் பிறந்தநாளை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
ட்விட்டர் பதிவில் அவர் கூறியிருப்பதாவது:
“போற்றுதலுக்குரிய சுப்ரமணிய பாரதியின் பிறந்தநாளன்று அன்னாரை நான் வணங்குகிறேன். அபாரமான துணிச்சல் மற்றும் தலைசிறந்த அறிவு கூர்மையின் எடுத்துக்காட்டாக ‘மகாகவி பாரதியார்' விளங்கினார். இந்தியாவின் முன்னேற்றத்தை குறித்தும், ஒவ்வொரு இந்தியரின் வளர்ச்சி குறித்தும் அவர் மாபெரும் கனவு கண்டார். பல்வேறு துறைகளில் அவரது கனவுகளை நிறைவேற்ற நாம் பாடுபட்டு வருகிறோம்.”
விவசாயத்துறை அமைச்சகம்
எண்ணெய் வித்துகள் மற்றும் பருப்பு வகைகளில் தன்னிறைவு அடைதல்
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த வேளாண் மற்றும் விவசாயிகள் நலத்துறை அமைச்சர் திரு. நரேந்திர சிங் தோமர் கீழ்காணும் தகவல்களை வழங்கினார்.
நாட்டில் எண்ணெய் வித்துகள் மற்றும் பருப்பு வகைகள் உற்பத்தியை மேம்படுத்துவதற்காக தேசிய உணவு பாதுகாப்பு இயக்கத்தை அரசு செயல்படுத்தி வருகிறது.
இதன் கீழ், மேம்படுத்தப்பட்ட நடைமுறைகள் குறித்த விளக்கங்கள், விவசாய முறை பற்றிய செயல் விளக்கம், அதிக மகசூல் தரும் வகைகள்/கலப்பினங்களின் விதை உற்பத்தி மற்றும் விநியோகம், மேம்படுத்தப்பட்ட பண்ணை இயந்திரங்கள்/வள பாதுகாப்பு இயந்திரங்கள்/கருவிகள், நீர் உள்ளிட்டவற்றுக்கு மாநில அரசுகள் மூலம் விவசாயிகளுக்கு உதவி வழங்கப்படுகிறது.
பயன்பாட்டு கருவிகள், தாவர பாதுகாப்பு நடவடிக்கைகள், ஊட்டச்சத்து மேலாண்மை/மண் மேம்பாடு, பயிர் முறை சார்ந்த பயிற்சிகள் போன்றவற்றிலும் உதவிகள் வழங்கப்படுகின்றன. மேலும், இந்திய வேளாண் ஆராய்ச்சி குழு மற்றும் மாநில வேளாண் பல்கலைக்கழகங்கள் ஆகியவற்றிற்கும் ஆதரவு வழங்கப்படுகிறது.
இது தவிர, எண்ணெய் வித்துகள் மற்றும் பருப்பு வகைகளின் உற்பத்தி தொடர்பான நடவடிக்கைகளுக்கு ராஷ்ட்ரிய கிரிஷி விகாஸ்யோஜனா ரஃப்தார் ஏற்பாடு செய்கிறது. இதன் கீழ், மாநில தலைமைச் செயலாளர் தலைமையில் அமைக்கப்பட்ட மாநில அளவிலான அனுமதிக் குழுவின் ஒப்புதலுடன், எண்ணெய் வித்துகள் மற்றும் பருப்பு வகைகள் குறித்த திட்டத்தை மாநிலங்களும் செயல்படுத்தலாம்.
2019-20-ம் ஆண்டில் 33.22 மில்லியன் டன் ஆக இருந்த எண்ணெய் வித்துகளின் உற்பத்தி, 2020-21-ம் ஆண்டில் 35.96 மில்லியன் டன் ஆக உயர்ந்துள்ளது.
2019-20-ம் ஆண்டில் 23.03 மில்லியன் டன் ஆக இருந்த பருப்பு வகைகளின் உற்பத்தி, 2020-21-ம் ஆண்டில் 25.46 மில்லியன் டன் ஆக உயர்ந்துள்ளது.
தேசிய உணவு பாதுகாப்பு இயக்கத்தின் கீழ் 2019-20-ம் ஆண்டில் எண்ணெய் வித்துகளுக்கு ரூ 213.70 கோடியும், பருப்பு வகைகளுக்கு ரூ 864.95 கோடியும் வெளியிடப்பட்டது.
தேசிய உணவு பாதுகாப்பு இயக்கத்தின் கீழ் 2019-20-ம் ஆண்டில் எண்ணெய் வித்துகளுக்கு ரூ 317.01 கோடியும், பருப்பு வகைகளுக்கு ரூ 639.44 கோடியும் வெளியிடப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1810919
குடியரசுத் தலைவர் செயலகம்
நியாயமான மற்றும் நெகிழ்வான உணவு முறைகளை நோக்கிய வேளாண் ஆராய்ச்சி முதல் தாக்கம் வரை என்ற தலைப்பில் சர்வதேச ஆய்வு மாநாட்டைக் குடியரசுத்தலைவர் தொடங்கி வைத்தார்
சி.ஜி.ஐ.ஏ.ஆர் அமைப்பின் பாலின சம விளைவுகளுக்கான சான்று மற்றும் புதிய வழிகளை உருவாக்கும்  தாக்க மேடை மற்றும் இந்திய வேளாண் ஆராய்ச்சி கவுன்சில்  நடத்தும் 'வேளாண் ஆராய்ச்சி முதல் தாக்கம் வரை: நியாயமான மற்றும் நெகிழ்வான வேளாண் உணவு முறைகளை நோக்கி' என்ற சர்வதேச ஆய்வு மாநாட்டைத் குடியரசுத்தலைவர் திருமதி திரௌபதி முர்மு, புதுதில்லியில் இன்று  தொடங்கி வைத்தார்.
இந்த நிகழ்ச்சியில் உரையாற்றிய குடியரசுத்தலைவர், பாலின நீதி என்று வரும்போது, பழமையான அறிவியல் என்று அழைக்கப்படும் விவசாயம் நவீன காலத்திலும் விரும்பப்படுவதைக் காணலாம் என்று கூறினார். கொவிட் -19 பெரும்தொற்று, விவசாய உணவு முறைகளுக்கும் சமூகத்தில் கட்டமைப்பு சமத்துவமின்மைக்கும் இடையே ஒரு வலுவான தொடர்பைக் கொண்டு வந்தது என்று அவர் கூறினார். புலம்பெயர்தலைத் தூண்டிய இந்தத் தொற்றுநோயால் பெண்கள் அதிக வேலை இழப்பை சந்தித்தனர் என்று அவர் மேலும் கூறினார்.
உலகளாவிய மட்டத்தில், பெண்கள் நீண்ட காலமாக விவசாய உணவு முறைக்கு வெளியே வைக்கப்பட்டுள்ளதை நாம் காண்கிறோம் என்று அவர் கூறினார் . விவசாயக் கட்டமைப்பின் மிகக் குறைந்த பகுதியில் தான் உள்ளனர் என்று அவர் தெரிவித்தார். ஆனால் முடிவெடுக்கும் வாய்ப்பு அவர்களுக்கு மறுக்கப்படுகிறது என்று அவர் கூறினார். உலகெங்கிலும், அவர்கள் பாரபட்சமான சமூக விதிமுறைகளால் அவர்களின் பங்களிப்பு அங்கீகரிக்கப்படவில்லை என்று அவர் தெரிவித்தார். விவசாய உணவு அமைப்புகளின் முழு தொடரிலும் அவர்களின் பங்களிப்பு மறுக்கப்படுகிறது என்றும், இந்தச் சூழல் மாற வேண்டும் என்றும் அவர் கூறினார். இந்தியாவில், சட்டங்கள் மூலம் பெண்கள் அதிக அதிகாரம் பெறுவதை நாம் காண்கிறோம் என்று அவர் கூறினார்.
பெண்கள் மேம்பாடு மட்டுமல்லாமல், பெண்கள் தலைமையிலான வளர்ச்சியும் நமக்குத் தேவை என்று அவர் தெரிவித்தார். நமது விவசாய உணவு முறைகளை மிகவும் நியாயமானதாகவும், அனைவரையும் உள்ளடக்கியதாகவும், சமமானதாகவும் மாற்றுவது இந்தப் புவிக்கும், மனிதகுலத்தின் நல்வாழ்விற்கும் முக்கியமானது என்று அவர் கூறினார்.
பருவநிலை மாற்றம் ஒரு பெரிய அச்சுறுத்தல் என்றும், அதை எதிர்த்து விரைவாக செயல்பட வேண்டும் என்றும் குடியரசுத் தலைவர் கூறினார். பருவநிலை மாற்றம், புவி வெப்பமயமாதல், பனிப்பாறைகள் உருகுதல், உயிரினங்களின் அழிவு ஆகியவை உணவு உற்பத்தியை சீர்குலைக்கின்றன என்றும் அவர் தெரிவித்தார். பல்லுயிர் பெருக்கத்தை அதிகரிக்க வேண்டியதன் அவசியத்தையும், சுற்றுச்சூழல் அமைப்புகளை மீட்டெடுப்பதன் அவசியத்தையும் அவர் வலியுறுத்தினார். இதன் மூலம் வேளாண் உணவு முறைகள் மூலம் உணவு மற்றும் ஊட்டச்சத்து பாதுகாப்பை உறுதி செய்ய முடியும் என்று அவர் குறிப்பிட்டார்.
இலக்குகளை அடைய செயல்பாட்டுக்கேற்ற ஆராய்ச்சி தேவை என்று குடியரசுத்தலைவர் கூறினார் . வேளாண் உணவு முறைகளை எவ்வாறு மாற்றுவது என்பது குறித்த முறையான புரிதல் நமக்குத் தேவை என்று அவர் மேலும் கூறினார். அடுத்த நான்கு நாட்களில் இந்த மாநாடு அனைத்து, பிரச்சினைகளையும் விவாதிக்கும் என்றும், வேளாண் உணவு முறைகளில் நேர்மறையான மாற்றத்திற்கு வழிவகுக்கும் என்றும் குடியரசுத்தலைவர் திருமதி திரௌபதி முர்மு நம்பிக்கை தெரிவித்தார்.
--------------
SMB/ANU/PLM/RS/KPG
(Visitor Counter : 20
இந்திய போட்டிகள் ஆணையம்
எஸ்எம்டபிள்யூ இஸ்பாட் பிரைவேட் லிமிடெட் பங்குகளை ஓஎஃப்பி டெக் லிமிடெட் வாங்க சிசிஐ ஒப்புதல்
எஸ்எம்டபிள்யூ இஸ்பாட் பிரைவேட் லிமிடெட்டின் பெரும்பான்மையான பங்குகளை ஓஎஃப்பி டெக் லிமிடெட் வாங்குவதற்கு இந்திய வணிகப் போட்டி ஆணையமான சிசிஐ ஒப்புதல் அளித்துள்ளது.
எஸ்எம்டபிள்யூ இஸ்பாட் பிரைவேட் லிமிடெட், எஃகு பாலங்கள், எஃகு கட்டிகள் போன்ற பொருட்களை உற்பத்தி செய்து வருகிறது.
வரையறுக்கப்பட்ட தனியார் நிறுவனமான ஓஎஃப்பி டெக் லிமிடெட், எஃகு, இரும்பு அல்லாத உலோகம், ரசாயனம், பெட்ரோலியப் பொருட்கள், வேளாண் பொருட்கள் ஆகியவற்றின் மூலப்பொருட்களை ஆன்லைன் மற்றும் நேரடியாக மொத்த விற்பனை செய்து வருகிறது.
இந்நிலையில், எஸ்எம்டபிள்யூ இஸ்பாட் பிரைவேட் லிமிடெட்டின் பெரும்பான்மையான பங்குகளை வாங்குவதற்கு ஓஎஃப்பி டெக் லிமிடெட் விருப்பம் தெரிவித்திருந்தது. இதற்காக முன்மொழியப்பட்ட இதற்கு இந்திய வணிகப் போட்டி ஆணையமான சிசிஐ ஒப்புதல் வழங்கியுள்ளது.
பெட்ரோலியம் மற்றம் இயற்கை எரிவாயு அமைச்சகம்
பொதுத்துறை எண்ணெய் விற்பனை நிறுவனங்களால் எத்தனால் கொள்முதல் செய்வதற்கான வழிமுறைக்கு அமைச்சரவை அங்கீகாரம்
எத்தனால் கலந்த பெட்ரோல் திட்டத்தின் கீழ் கரும்பு சார்ந்த பல்வேறு மூலப்பொருட்கள் மூலம் தயாரிக்கப்பட்ட எத்தனாலுக்கு அதிக விலையை நிர்ணயிக்க பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. எத்தனால் விநியோக வருடம் 2020-21-க்கு  இது பொருந்தும்.
பின்வருவனவற்றிற்கும் ஒப்புதல் வழங்கப்பட்டுள்ளது:
 சி ஹெவி மொலாசஸ் மூலமாக வரும் எத்தனாலின் விலையை லிட்டருக்கு ரூ 45.69-ல் இருந்து ரூ 46.66 ஆக உயர்த்துவது
 பி ஹெவி மொலாசஸ் மூலமாக வரும் எத்தனாலின் விலையை லிட்டருக்கு ரூ 57.61-ல் இருந்து ரூ 59.08 ஆக உயர்த்துவது
 கரும்புச்சாறு, சர்க்கரை/சர்க்கரை பாகு மூலமாக வரும் எத்தனாலின் விலை லிட்டருக்கு ரூ 62.65-ல் இருந்து ரூ 63.45 ஆக உயர்த்துவது
 கூடுதலாக, ஜிஎஸ்டி மற்றும் போக்குவரத்துக் கட்டணங்களும் செலுத்தப்பட வேண்டும்
 நாட்டில் மேம்பட்ட உயிரி எரிபொருள் சுத்திகரிப்பு நிலையங்களை அமைப்பதற்கு இது உதவும் என்பதால், 2ஜி எத்தனாலுக்கான விலையை நிர்ணயிக்கும் சுதந்திரத்தை எண்ணெய் பொதுத்துறை நிறுவனங்களுக்கு வழங்க வேண்டும் என்று அரசு முடிவு செய்துள்ளது. தானியங்களை அடிப்படையாகக் கொண்ட எத்தனால் விலைகள் தற்போது எண்ணெய் சந்தைப்படுத்தும் நிறுவனங்களால் மட்டுமே தீர்மானிக்கப்படுகின்றன என்பதைக் கவனத்தில் கொள்ள வேண்டும்.
எத்தனால் சப்ளையர்களுக்கு விலை நிலைத்தன்மை மற்றும் லாபகரமான விலைகளை வழங்குவதில் அரசின் தொடர்ச்சியான கொள்கைக்கு இந்த ஒப்புதல் வலுவூட்டுவதோடு மட்டுமல்லாமல், கரும்பு விவசாயிகளின் நிலுவைத் தொகை, கச்சா எண்ணெய் இறக்குமதியை சார்ந்து இருத்தல் ஆகியவற்றை குறைப்பதோடு, சுற்றுச்சூழலுக்கு நன்மைகளையும் கொண்டு வரும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1770519
நிதி அமைச்சகம்
ஓய்வூதிய மதிப்பீடு: சட்ட நடைமுறை நிறுவனத்துக்கு ஓய்வூதிய நிதி ஒழுங்குமுறை ஆணையம் வரவேற்பு
அடல் ஓய்வூதியத் திட்டத்தின்  கீழ் ஒதுக்கப்படும் நிதியில் பற்றாக்குறை ஏற்பட நேர்ந்தால் அதை மதிப்பிடவும், குறைந்தபட்ச உத்தரவாதம் ஆகியவை குறித்து மதிப்பிடுவதற்கு சட்ட நடைமுறை நிறுவனம்  ஏதாவது விரும்பினால்  தெரிவிக்கலாம் என்று ஓய்வூதிய நிதி ஒழுங்குமுறை மற்றும் அபிவிருத்தி ஆணையகம்  அழைப்பு விடுத்துள்ளது.
அடல் ஓய்வூதியத் திட்டம்  நாடு முழுவதும் உத்தரவாதத்துடன் கூடிய ஓய்வூதியத்திற்கு வகைசெய்கிறது. தற்போது குறைந்தபட்ச ஓய்வூதியம் பெறும் ஓய்வூதிய சந்தாதாரர்களும் அவர்களது வாழ்க்கைத் துணைவர்களும் இந்த அடல் ஓய்வூதியம் பெறலாம். குறைந்தபட்ச ஓய்வூதியத்தை மதிப்பிடுவதற்கான விருப்பத்தைத் தெரிவிப்பதற்கான  விண்ணப்பப் படிவங்கள் ஓய்வூதிய நிதி ஒழுங்குமுறை மற்றும் அபிவிருத்தி ஆணையகம்  இணையதளத்திலிருந்து பதிவிறக்கம் செய்து கொள்ளலாம். சம்பந்தப்பட்ட மதிப்பீடு செய்ய விருப்பம் தெரிவிக்கும் சட்டப்பூர்வ நிறுவனம் அண்மையில் 5 நிதியாண்டுகளுக்கு 10 நிதியங்கள் குறித்து மொத்தம் குறைந்தபட்சம் ரூ.5000 கோடிக்கான மதிப்பீடு செய்திருக்க வேண்டும்.
நாட்டின் அனைத்துக் குடிமக்களுக்குமான அடல் ஓய்வூதியத் திட்டத்தை  பாரதப் பிரதமர் 2015ம் ஆண்டு மே மாதம் தொடங்கிவைத்தார். குறிப்பாக அமைப்பு சாரா தொழில்களில் உள்ள நலிந்த பிரிவினருக்காக இத்திட்டம் கொண்டு வரப்பட்டுள்ளது. 18 வயது முதல் 40 வயது வரையான அனைவரும் இதில் பங்குபெறத் தகுதியானவர்கள்.
அடல் ஓய்வூதியத் திட்டத்தின் கீழ் இன்று வரையில் மொத்தம் ஒரு கோடியே 8 லட்சம் பேர் பதிவு செய்துள்ளனர். இத்திட்டத்துக்காக மொத்தம் ரூ. 4,500 கோடி சந்தாதாரர்களின் பங்களிப்பாக திரட்டப்பட்டுள்ளது.
இளைஞர் நலன் மற்றும் விளையாட்டு அமைச்சகம்
டாப்ஸ் திட்டத்தில் 8 மாற்றுத்திறனாளி விளையாட்டு வீரர்கள் சேர்ப்பு
ஒலிம்பிக்கை இலக்காக நிர்ணயித்து விளையாட்டு வீரர்களுக்கு பயிற்சி அளிக்கும் டாப்ஸ் திட்டத்தில் எட்டு மாற்றுத்திறனாளி விளையாட்டு வீரர்கள் இணைக்கப்பட்டுள்ளனர்.
நவம்பர் 26 அன்று நடைபெற்ற ஒலிம்பிக் மிஷன் செல்லின் கூட்டத்தில் பல்வேறு விளையாட்டுகளைச் சேர்ந்த வீரர்களை இதில் இணைப்பது என்று முடிவெடுக்கப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1676474
புள்ளியியல் மற்றும் திட்ட அமலாக்கம் அமைச்சகம்
இயற்கை மூலதன கணக்கியல் மற்றும் சுற்றுச்சூழல் சேவைகளின் மதிப்பீடு  இந்தியா கூட்டமைப்பு -2021
நெகாவ்ஸ் இந்திய கூட்டமைப்பை - 2021 புள்ளியில் மற்றும் திட்ட அமலாக்க அமைச்சகம் நடத்தி வருகிறது. இந்த நெகாவ்ஸ் திட்டத்துக்கு ஐரோப்பிய யூனியன் நிதியுதவி அளிக்கிறது. இத்திட்டத்தை ஐ.நா சுற்றுச்சூழல் திட்டம் மற்றும் உயிரியல் பன்முகத்தன்மை கூட்டு செயலகம் ஆகியவை இணைந்து அமல்படுத்துகிறது. இந்த திட்டத்தில் பங்கெடுத்துள்ள 5 நாடுகளில் இந்தியாவும் ஒன்று. பிரேசில், சீனா, தென் ஆப்பிரிக்கா மற்றும் மெக்சிகோ இதர நாடுகள்.
இந்தியாவில், நெகாவ்ஸ் திட்டத்தை, மத்திய புள்ளியல் மற்றும் திட்ட அமலாக்க அமைச்சகம் மத்திய சுற்றுச்சூழல் அமைச்சகம் மற்றும் தேசிய தொலை உணர்வு மையம் ஆகியவற்றுடன் இணைந்து அமல்படுத்துகிறது. சம்பந்தப்பட்ட பல்வேறு பங்குதாரர்களை - அதாவது தயாரிப்பாளர்கள் மற்றும் சுற்றுச்சூழல் கணக்குகளைப் பயன்படுத்தும் கொள்கை வகுப்பாளர்கள் ஆகியோரை இணைப்பதற்கான ஒரு அமைப்பை ஏற்படுத்த, அனைத்து பங்குதாரர்களையும், ஒரு ஆலோசனை செயல்முறை மூலம் புள்ளியல் மற்றும் திட்ட அமலாக்க செயலகம் ஒருங்கிணைத்துள்ளது.
இந்த திட்டத்தில் பங்கேற்பது ஐ.நா.-சுற்றுச்சூழல் பொருளாதார கணக்கு முறை திட்டப் படி, சுற்றுச்சூழல் கணக்குகளின் தொகுப்பைத் தொடங்கவும், சுற்றுச்சூழல் கணக்குகளை “என்விஸ்டாட்ஸ் இந்தியா” இதழில் 2018 முதல் ஆண்டு அடிப்படையில் வெளியிடவும் புள்ளியல் மற்றும் திட்ட அமலாக்க அமைச்சகத்துக்கு உதவியுள்ளது. இந்த கணக்குகளில் பல, சமூக மற்றும் பொருளாதார பண்புக்கூறுகளுடன் நெருங்கிய தொடர்புடையவை மற்றும் , அவை கொள்கைக்கு ஒரு பயனுள்ள கருவியாக இருக்கின்றன. இந்த வெளியீட்டை கீழ்கண்ட இணைப்பில் காண முடியும். https://mospi.gov.in/web/mospi/reports-publications .
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1687110
சுகாதாரம் மற்றும் குடும்ப நலத்துறை அமைச்சகம்
56 லட்சத்துக்கும் அதிகமானோருக்கு தடுப்பூசி போடப்பட்டுள்ளது, 2,20,019 பேருக்கு இன்று மட்டும் வழங்கப்பட்டுள்ளது
நாட்டில் கொவிட்-19 தடுப்பு மருந்து பெற்றுள்ளவர்களின் எண்ணிக்கை 56 லட்சத்தை தாண்டி உள்ளது.
நாடு தழுவிய மாபெரும் கொவிட்-19 தடுப்பு மருந்து வழங்கல் திட்டத்தின் 22-ஆம் நாளான இன்று மட்டும் 2,20,019 பேருக்கு தடுப்பூசி போடப்பட்டுள்ளது.
1,14,548 முகாம்களில் 56,36,868 சுகாதாரம் மற்றும் முன்கள பணியாளர்களுக்கு இன்று மாலை 6 மணி வரை வரை தடுப்பூசி போடப்பட்டதாக தற்போதைய தகவல்கள் தெரிவிக்கின்றன.
35 மாநிலங்கள் மற்றும் யூனியன் பிரதேசங்களில் தடுப்பபூசிகள் போடப்படுகின்றன.
இன்றைய பயனாளிகளில் 85 சதவீதம் பேர் 12 மாநிலங்களை சேர்ந்தவர்கள் ஆவார்கள்.
இறுதி தகவல்கள் இன்று பின்னிரவு கிடைக்கும். தமிழ்நாட்டில் இதுவரை 1,63,592 பேருக்கு தடுப்பூசி போடப்பட்டுள்ளது.
உலகின் மாபெரும் தடுப்புமருந்து வழங்கல் நடவடிக்கைகளில் ஒன்றான இந்தியாவின் கொவிட் தடுப்பூசி விநியோக செயல்முறை, 2021 ஜனவரி 16 அன்று பிரதமரால் தொடங்கி வைக்கப்பட்டது.
மேலும் விவரங்களுக்கு கீழ்க்கண்ட ஆங்கில செய்திக் குறிப்பை பார்க்கவும்
https://pib.gov.in/PressReleseDetail.aspx?PRID=1695847
------
(Visitor Counter : 99
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
உள்நாட்டு மீன்வளம் மற்றும் மீன்வளர்ப்பு: தமிழகத்திற்கு ரூ 4581.06 லட்சம் வழங்கப்பட்டுள்ளது
நாடாளுமன்றத்தின் மாநிலங்களவையில் இன்று உறுப்பினரின் கேள்விக்கு எழுத்துப்பூர்வமாக பதிலளித்த மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா கீழ்காணும் தகவல்களை அளித்தார்.
உள்நாட்டு மீன்பிடி தொழில் மற்றும் மீன்வளர்ப்பு உள்ளிட்ட மீன்வள மேம்பாட்டுக்காக பல்வேறு திட்டங்களை மத்திய மீன்வளம், கால்நடை பராமரிப்பு மற்றும் பால்வள அமைச்சகம் செயல்படுத்தி வருகிறது.
நாட்டில் மீன்வள மேம்பாட்டுக்காக 2015-16 முதல் 2019-20 வரை செயல்படுத்தப்பட்ட மீன்வளத்தின் ஒருங்கிணைந்த வளர்ச்சி மற்றும் மேலாண்மைக்கான திட்டம் நீலப் புரட்சிக்கான மத்திய அரசின் நிதியுதவி திட்டம் ஆகும்.
உள்நாட்டு மீன்வளம் மற்றும் மீன்வளர்ப்பு உள்ளிட்ட மீன்வள உள்கட்டமைப்பு வசதிகளை உருவாக்குவதற்கும் வலுப்படுத்துவதற்கும் சலுகை நிதி வழங்குவதற்காக 'மீன்வளம் மற்றும் மீன்வளர்ப்பு உள்கட்டமைப்பு மேம்பாட்டு நிதி' எனப்படும் ஒரு பிரத்யேக நிதி ரூ.7,522.48 கோடியுடன் உருவாக்கப்பட்டது. .
மீன்பிடி மற்றும் மீன்வளர்ப்புக்கான மூலதனத் தேவைகளைப் பூர்த்தி செய்ய மீனவர்கள் மற்றும் மீன் வளர்ப்பில் ஈடுபடும் விவசாயிகளுக்கு விவசாயிகள் கடன் அட்டை வசதி நீட்டிக்கப்பட்டுள்ளது
மேலும், பிரதமரின் மத்ஸ்ய சம்படா யோஜனா என்ற முக்கிய திட்டத்தை அமைச்சகம் செயல்படுத்தி வருகிறது. இது வரை இல்லாத அளவில் 2020-2021 ஆண்டு முதல் 5 ஆண்டுகளுக்கு ரூ .20050 கோடி மதிப்பீட்டில் இது செயல்படுத்தப்படும்.
பிரதமரின் மத்ஸ்ய சம்படா திட்டத்தின் கீழ் தமிழகத்திற்கு ரூ 4581.06 லட்சம் வழங்கப்பட்டுள்ளது, புதுச்சேரிக்கு ரூ 1003.10 லட்சம் வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780045